Baner Gogledd Corea

[350px|bawd|[Delwedd:FIAV 111111.svg|23px Baner Gogledd Corea, cymesuredd 1:2]]
**Baner Gogledd Corea** yw baner genedlaethol Gogledd Corea (Gweriniaeth Pobl Ddemocrataidd Corea). Fe'i mabwysiadwyd ar 10 Gorffennaf 1948, deufis cyn datgan Gweriniaeth Pobl Ddemocrataidd Corea.  Tra bod baner De Corea yn barhad o faner genedlaethol Corea a fabwysiadwyd yn 1882, mae baner Gogledd Corea yn un newydd. Gelwir hi yn *Ramhongsaek Konghwagukgi* (Corëeg: 람홍색공화국기; yn llythrennol "baner lliw glas a choch y weriniaeth")

## Hanes
bawd|dde|236px|4ydd bolyn baner uchaf y byd - 160 m – yn chwifio baner 270 kg (595 lb) Gogledd Corea dros Kijŏng-dong
Mabwysiadwyd y faner gan weriniaeth unbenaethol gomiwnyddol Gogledd Corea yn 1948. Tan hynny, roedd baner De Corea yn cael ei defnyddio yng Ngogledd Corea hefyd.. Rhanwyd y wlad yn ddwy wedi Rhyfel Corea waedlyd rhwng lluoedd y Gogledd Comiwnyddol a gefnogwyd gan yr Undeb Sofietaidd a Tsieina Gomiwnyddol yn erbyn lluoedd cyfalafol a democrataidd a arweiniwyd gan Unol Daleithiau America.

Roedd comiwnyddion Corea o blaid cadw'r faner genedlaethol draddodiadol ond teimlad yr Uwch Gadfridog, Nikolai Georgiyevich Lebedev (Rwsia) oedd bod y *Taegukgi* oedd yn cynnwys syniadaeth ac athroniaeth Tsieineaidd yn rhy debyg i ofergoeledd Canol Oesol. Yn dilyn pwysau o du Mosgo cytunodd y Coreaid ac Is-lywydd y Cynulliad Comiwnyddol, yr ieithydd ac ymladdwr annibyniaeth, Kim Tu-bong, fabwysiadu baner newydd dderbyniol i gomiwnyddion Rwsia. Dyluniwyd y faner newydd gan y Rwsiaid, er na wyddir pwy oedd y dylunydd ei hun. Roedd y faner newydd mor ddi-fflach a generig gomiwnyddol â baneri gweriniaethau trefedigaethol oedd yn rhan o'r Undeb Sofietaidd megis baneri Sofietaidd Estonia neu Belarws. Nes ei fabwysiadu'n ffurfiol yn 1948 daliai comiwnyddion Corea i arddel y Taegukgi draddodiadol.

Datgelwyd y faner newydd, ynghyd â chyfansoddiad drafft y wladwriaeth gomiwnyddol ar 1 Mai 1948. Ar 10 Gorffennaf 1948 cymeradwywyd y faner gan Gynulliad dros-dro Pobl Gogledd Corea. Ysgriennodd Kim Tu-bong bapur yn esbonio pam y bu iddynt newid y faner, er gwaethaf ei gefnogaeth ef i'r un draddodiadol a dymuniadau eraill hefyd. Yn 1957 gwaredwyd ar Kim Tu-bong gan Kim arall, Kim Il-sung a dynodd gyfeiriadaeth i'r Taegukgi allan o unrhyw destun a ystumiodd ffotograffau er mwyn dyrchafu ei hun fel tad y genedl. Mae cyfeiriadau cyfredol yng Ngogledd Corea yn nodi mai Kim Il-sung ei hun ddyluniodd y faner. Fodd bynnag, er gwaethaf dileu'r cyfeiriadau hyn, mae Gogledd Korea yn parhau i fod yn wlad gomiwnyddol Stalinaidd gydag economi wedi'i chynllunio. Am y rheswm hwn mae'r seren goch yn cael ei chadw.
* Mae'r band coch yn mynegi'r traddodiadau chwyldroadol.
* Mae'r ddau fand glas yn cynrychioli sofraniaeth, heddwch a chyfeillgarwch.
* Mae bandiau gwyn yn symbol o burdeb.

Yn ôl Cymdeithas Cyfeillgarwch Corea, mae'r seren goch yn symbol o draddodiadau chwyldroadol, mae'r streipen goch yn cynrychioli gwladgarwch a phenderfyniad pobl Corea. Mae'r streipiau gwyn yn symbol o'r genedl unedig a'i diwylliant. Mae'r bandiau glas yn cynrychioli undod, cymdeithasu ac yn olaf help i'r ddwy ochr.

## Oriel 

File:Flag_of_the_Provisional_People%27s_Committee_for_North_Korea.svg|Baner Gogledd Corea, 1946-1948
File:Flag of the Workers' Party of Korea.svg|Baner Plaid Gweithwyr Corea
File:Flag of the Workers' Party of Korea Vertical Display.svg|Baner Plaid Gweithwyr Corea, fersiwn fertigol
File:Standard of the Supreme Commander of the Korean People's Army.svg|Baner y Prif Comandant
File:Standard of the Supreme Commander of the Korean People's Army before 2002.svg|Baner y Prif Comadant, ers 2002)
File:Flag of the North Korean People's Army.svg|Bner Byddin Poblogaidd Corea
File:Flag of the Korean People's Army Ground Force.svg|Baner Llu Tiriogaethol Poblogaidd Corea
File:Flag of the Korean People's Navy.svg|Baner Llynges Boblogaidd Corea
File:Guards Ensign of North Korea.svg|Baner y Llynges
File:Naval ensign of North Korea.svg|Baner Morwrol
File:Flag of the Korean People's Army Air Force.svg (1993-2023).svg|Baner Awyrlu Boblogaidd Corea
File:Flag of KSYL.svg|Baner Sosialwyr Ifanc Kim Il Sung]
File:Unification flag of Korea.svg|Baner Uno Corea
File:North Korea-Pyongyang-Arirang Mass Games-03.jpg|Baner yn cael ei defnyddio yn ystod sioe dorfol
File:Photograph of flags of North Korea.jpg|Baner Gogledd Corea
File:Vertical Flag of North Korea.svg|Baner Gogledd Corea yn cael ei chwifio'n fertigol

## Gweler hefyd 
* Baner Uno Corea

## Dolenni
* https://www.fotw.info/flags/kp.html Baner Gogledd Corea ar 'Flags of the World'
* http://www.ahnstkd.com/korean.htm 

## Cyfeiriadau
Gogledd Corea
Categori:Gogledd Corea
Categori:Corea